Kintantis specialistų vaidmuo, palaikant įtraukųjį švietimą

**Politikos savikontrolės priemonė**

**Europos specialiojo ir inkliuzinio ugdymo plėtros agentūra**

Europos specialiojo ir inkliuzinio ugdymo plėtros agentūra (toliau – Agentūra) yra nepriklausoma ir savarankiška organizacija. Agentūrą bendrai finansuoja valstybių narių švietimo ministerijos ir Europos Komisija, teikdama dotaciją Europos Sąjungos (ES) švietimo programų veiklai.

Finansuoja Europos Sąjunga. Vis dėlto išreikšti požiūriai ir nuomonės yra tik autoriaus (-ių) ir nebūtinai atspindi Europos Sąjungos ir Europos Komisijos nuomonę. Nei Europos Sąjunga, nei Europos Komisija nėra už juos atsakinga.

Bet kurio asmens šiame dokumente išreikštas požiūris nebūtinai atitinka oficialųjį Agentūros, jos valstybių narių ar Europos Komisijos požiūrį.

© **European Agency for Special Needs and Inclusive Education 2022**

Redaktoriai: Mary Kyriazopoulou, Anthoula Kefallinou, Serge Ebersold, Per Skoglund, Eloy Rebollo Píriz ir Mikkel Lučić Wichmann

Šis leidinys yra atvirojo kodo informacijos šaltinis. Tai reiškia, kad jūs galite laisvai jį pasiekti, naudoti, keisti ir platinti, atitinkamai atsiskaitydami Europos specialiojo ir inkliuzinio ugdymo plėtros agentūrai. Daugiau informacijos rasite Agentūros atvirosios prieigos politikoje: [www.european-agency.org/open-access-policy](http://www.european-agency.org/open-access-policy).

Šį leidinį galite cituoti taip: Europos specialiojo ir inkliuzinio ugdymo plėtros agentūra, 2022. *Kintantis specialistų vaidmuo, palaikant įtraukųjį švietimą: Politikos savikontrolės priemonė* (red. M. Kyriazopoulou, A. Kefallinou, S. Ebersold, P. Skoglund, E. Rebollo Píriz ir M. Lučić Wichmann). Odensė, Danija

Šiam kūriniui yra suteikta [„Creative Commons“ priskyrimo, nekomercinio naudojimo, analogiško platinimo 4.0 tarptautinė licencija](https://creativecommons.org/licenses/by-nc-sa/4.0/). Galite dalytis šia publikacija ir ją pritaikyti.

Siekiant užtikrinti didesnį pasiekiamumą, ši ataskaita yra prieinama 25 kalbomis ir elektronine forma Agentūros interneto svetainėje [www.european-agency.org](http://www.european-agency.org/)

Tai yra originalaus teksto anglų kalba vertimas. Kilus abejonių dėl informacijos vertime tikslumo, žr. originalų tekstą anglų kalba.

ISBN: 978-87-7599-045-0 (elektroninis dokumentas)

**Sekretoriatas**

Østre Stationsvej 33

DK-5000 Odense C Denmark

Tel. +45 64 41 00 20

[secretariat@european-agency.org](mailto:secretariat@european-agency.org)

**Biuras Briuselyje**

Rue Montoyer 21

BE-1000 Brussels Belgium

Tel. +32 2 213 62 80

[brussels.office@european-agency.org](mailto:brussels.office@european-agency.org)

**TURINYS**

[Įvadas 5](#_Toc128734714)

[Priemonės tikslas 5](#_Toc128734715)

[Kaip naudotis įrankiu 6](#_Toc128734716)

[Pasiruošimas 6](#_Toc128734717)

[Priemonės pildymas 6](#_Toc128734718)

[Atsakymų apmąstymas 7](#_Toc128734719)

[CROSP politikos savikontrolės priemonė 8](#_Toc128734720)

[Pirmasis pagrindinis principas: bendrojo įsipareigojimo siekti įtraukiojo švietimo   
plėtojimas 8](#_Toc128734721)

[Antrasis pagrindinis principas: keitimosi žiniomis ir įtraukių kompetencijų įgijimo skatinimas bendradarbiaujant ir kuriant tinklus 10](#_Toc128734722)

[Trečiasis pagrindinis principas: tęstinio profesinio mokymosi apie įtrauktį teikimas 12](#_Toc128734723)

[Ketvirtasis pagrindinis principas: parama įtraukios mokyklos lyderystei ir vadovavimui 15](#_Toc128734724)

[Penktasis pagrindinis principas: aktyvaus suinteresuotųjų asmenų dalyvavimo   
skatinimas 17](#_Toc128734725)

[Šeštasis pagrindinis principas: nuolatinės stebėsenos ir vertinimo skatinimas 19](#_Toc128734726)

[1 priedas. Terminų žodynėlis 22](#_Toc128734727)

[2 priedas. Priemonės struktūra 25](#_Toc128734728)

[Pagrindiniai principai 25](#_Toc128734729)

[Politikos prioritetai ir strategijos 26](#_Toc128734730)

[Pagrindiniai veiksmai 26](#_Toc128734731)

[3 priedas. Savikontrolės priemonės patvirtinimas nacionaliniu   
lygmeniu 28](#_Toc128734732)

[Naudota literatūra 29](#_Toc128734733)

Įvadas

Europos specialiojo ir inkliuzinio ugdymo plėtros agentūros (toliau – Agentūra) vykdytame projekte [„Kintantis specialistų vaidmuo, palaikant įtraukųjį švietimą“](https://www.european-agency.org/activities/CROSP) (CROSP) daugiausia dėmesio buvo skiriama pagalbą teikiančių specialistų veiklos reorganizacijai, siekiant palaikyti visų besimokančiųjų teisę į įtraukųjį švietimą. Projektu buvo siekiama nustatyti ir išanalizuoti šalies politikos ir praktikos iššūkius bei galimybes, darančias įtaką pagalbą teikiančių specialistų veiklos reorganizacijai ir reformai siekiant įtraukiojo švietimo visiems besimokantiesiems.

Naudodamos tarpusavio mokymosi metodą, 18 Agentūros valstybių narių dalyvavo teminiuose seminaruose ir keitėsi patirtimi bei nuomonėmis šia tema. Teminių seminarų išvadose atskleisti šeši vienas kitą papildantys pagrindiniai principai, kuriais grindžiamas pagalbą teikiančių specialistų vaidmens perorientavimas, kad būtų skatinamas įtraukusis švietimas.

Kiekvienas pagrindinis principas yra susijęs su keliais politikos prioritetais ir strategijomis, kuriuos seminarų metu šalys įvardijo kaip veiksmingus. Savo ruožtu, kiekvienas politikos prioritetas ir strategija suskirstomi į pagrindinius veiksmus kaip veiksmingosusijusios politikos irstrategijųįgyvendinimo pavyzdžius.

Šis analizės procesas buvo pagrindas rengiant **veiksmų planą, kaip pakeisti pagalbą teikiančių specialistų** **vaidmenį**. Šiame veiksmų plane 6 pagrindiniai principai susieti su 17 politikos prioritetų ir strategijų, taip pat pateikiant kelis veiksmingo įgyvendinimo etapų ar orientyrų pavyzdžius (Europos agentūra, 2022 m.).

CROSP savikontrolės priemonė apima visus pagrindinius principus, politikos prioritetus / strategijas ir pagrindinius orientacinius veiksmus, t. y. savirefleksijos klausimus.

Priemonės tikslas

Bendras CROSP priemonės tikslas – gerinti įtraukiojo švietimo sistemų plėtrą reorganizuojant pagalbą teikiančių specialistų veiklą. Ja siekiama sudaryti sąlygas šalims įsivertinti ir plėtoti nepertraukiamą pagalbą įtraukiajam švietimui:

* pateikiant išsamius savirefleksinius klausimus, padėsiančius išsiaiškinti, kuriame pagalbą teikiančių specialistų vaidmens keitimo etape jos yra;
* nustatant tolesnius pagalbą teikiančių specialistų vaidmens keitimo veiksmus.

Ši priemonė daugiausia skirta politikos formuotojams nacionaliniu, regioniniu ar vietos lygmeniu, taip pat sprendimo teisę turintiems asmenims ir specialistams mokyklų lygmeniu.

Kaip naudotis įrankiu

Įrankį sudaro klausimų, į kuriuos atsakymus gali teikti įvairių sričių specialistų komanda, rinkinys. Šią komandą gali sudaryti sprendimo teisę turintys asmenys iš visų ugdymo lygių ir (arba) kiti suinteresuotieji asmenys, įskaitant bendrojo ugdymo ir pagalbą teikiančius specialistus.

Priemonė yra **atvirojo kodo** dokumentas. Jis bus prieinamas visomis Agentūros kalbomis. Šalys raginamos naudoti priemonę ir ja remtis patvirtinus ir pritaikius jos sąvokas bei terminologiją nacionaliniam kontekstui (daugiau informacijos pateikta [3 priede](#annex3)).

Remdamosi savo nacionaliniais prioritetais šalys gali nuspręsti savikontrolei naudoti visą priemonę arba jos dalis (t. y. sutelkti dėmesį į konkrečius pagrindinius principus ir (arba) konkrečius klausimus).

Ši priemonė gali būti platinama įvairiems suinteresuotiesiems asmenims, kurie galėtų ja naudotis ir keistis nuomonėmis. Atkreipkite dėmesį, kad kai kurios sritys gali būti aktualesnės politikos formuotojams, o kitos naudingesnės srities praktikams. Todėl atitinkami suinteresuotieji asmenys gali atsakyti į aktualiausius klausimus, kiekvieno susitikimo metu daugiausia dėmesio skirdami konkrečioms temoms. Siekdami palaikyti ryšį naudotojai gali susitikti ne vieną kartą.

Pasiruošimas

Prieš atsakydami į priemonės klausimus, naudotojai turi nuspręsti:

* kas dalyvaus pildant priemonę;
* kokios papildomos informacijos reikia.

Priemonės pildymas

Naudotojai kviečiami atsakyti į refleksinius klausimus, pagrįstus konkrečiais politikos prioritetais / strategijomis, taip pat pagrindiniais veiksmais, kurių reikia imtis siekiant palaikyti kintantį pagalbą teikiančių specialistų vaidmenį.

Kiekvienam klausimui galima priskirti lygį keturių lygių įgyvendinimo skalėje:

1. **Dar ne** – pagrindinės politikos kryptys ir veiksmai dar nesvarstomi
2. **Planuojama** – yra planas / idėja, bet įgyvendinimas dar nepradėtas
3. **Įgyvendinta iš dalies** – įgyvendinimas jau pradėtas, tačiau reikia didesnės aprėpties ir aukštesnės kokybės
4. **Įgyvendinta** – įgyvendinimas yra aukštos kokybės, plačios aprėpties ir nuoseklus.

Stulpelis **Pastabos** skirtas bet kokioms vertinamosioms pastaboms, susijusioms su pagrindinių politikos krypčių ir veiksmų įgyvendinimo kokybe arba bet kokiais kitais turimais įrodymais (įskaitant bet kokią su stebėjimu ir vertinimu susijusią informaciją, įrodymais pagrįstus duomenis ir kt.).

Atsakymų apmąstymas

Kartu atsakę į klausimus, naudotojai įsitraukia į diskusiją, siekdami nustatyti politikos prioritetus / strategijas / pagrindinius veiksmus, kurių gali trūkti ir (arba) kuriuos reikia tobulinti bei toliau plėtoti.

Naudotojai gali apsvarstyti toliau nurodytus, su kiekvienu pagrindiniu principu susijusius klausimus.

1. Kuriame kiekvieno pagrindinio principo užtikrinimo etape esame?
2. Kokios yra mūsų stipriosios pusės šiuo klausimu?
3. Kokias sritis turime tobulinti / toliau plėtoti?
4. Į kokius tris prioritetus / tolesnius žingsnius turėtume atsižvelgti?
5. Su kuo turime aptarti šiuos prioritetus?

Apmąstydami šiuos klausimus naudotojai gali nustatyti galimas spragas ir susitarti dėl konkrečių pagrindinių veiksmų, kurių gali reikėti imtis siekiant palengvinti įtraukiojo ugdymo įgyvendinimą. Šis procesas gali nulemti būsimus pokyčius nacionaliniu, regioniniu ir vietos lygmenimis.

CROSP politikos savikontrolės priemonė

Pirmasis pagrindinis principas: bendrojo įsipareigojimo siekti įtraukiojo švietimo plėtojimas

Politikos prioritetas ar strategija 1.1. Bendras įsipareigojimas siekti įtraukiojo švietimo, paremto politine valia skatinti *ilgalaikius pokyčius*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **1.1.1.** Ar yra kokių nors tarpžinybinių įstaigų, kurios palaiko ilgalaikius pokyčius siekiant įtraukiojo švietimo? |  |  |  |  |  |
| **1.1.2.** Ar yra kokių nors valdymo ir (arba) finansavimo priemonių, skatinančių bendrojo ugdymo ir pagalbą teikiančius specialistus įsipareigoti ilgalaikiams pokyčiams? |  |  |  |  |  |
| **1.1.3.** Ar pagalbos sistemos leidžia pagalbą teikiantiems specialistams prisiimti atsakomybę už visus besimokančiuosius? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 1.2. Nacionalinės politikos apima bendrą įsipareigojimą siekti įtraukiojo švietimo, paremto *žmogaus teisėmis grindžiamu požiūriu*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **1.2.1.** Ar yra aiškus ilgalaikis politinis įsipareigojimas palaikyti žmogaus teisėmis grindžiamą požiūrį teisinėje bazėje ir politikoje? |  |  |  |  |  |
| **1.2.2.** Ar, atsižvelgiant į žmogaus teisėmis grindžiamą požiūrį, yra aiškus perėjimas nuo medicininio prie sociopedagoginio požiūrio? |  |  |  |  |  |
| **1.2.3.** Ar yra kokių nors rodiklių, įrodančių sociopedagoginio požiūrio įgyvendinimą? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 1.3: Esama politikos krypčių ir strategijų, kuriomis skatinama *bendra įtraukiojo švietimo samprata bendrojo ir specialiojo ugdymo sektoriuose*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **1.3.1.** Ar yra sukurtos bendradarbiavimo ir dialogo platformos suinteresuotiesiems asmenims iš bendrojo ir specialiojo ugdymo sektorių? |  |  |  |  |  |
| **1.3.2.** Ar yra parengtas priemonių rinkinys, leidžiantis rasti bendrą kalbą tarp bendrojo ir specialiojo ugdymo sektorių? |  |  |  |  |  |
| **1.3.3.** Ar yra kokių nors rodiklių, pagal kuriuos būtų galima įvertinti, kaip specialistai iš bendrojo ir specialiojo ugdymo sektorių supranta įtraukiojo švietimo sąvoką? |  |  |  |  |  |
| Kita *(nurodykite)* |  |  |  |  |  |

Antrasis pagrindinis principas: keitimosi žiniomis ir įtraukių kompetencijų įgijimo skatinimas bendradarbiaujant ir kuriant tinklus

Politikos prioritetas ar strategija 2.1. Politika ir strategijos skatina dalijimąsi žiniomis ugdant *profesionalias besimokančias bendruomenes*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **2.1.1.** Ar yra kokių nors bendradarbiavimo platformų, skatinančių specialistų iš bendrojo ir specialiojo ugdymo sektorių bendradarbiavimą? |  |  |  |  |  |
| **2.1.2.** Ar dalijimasis žiniomis padeda mokykloms kurti įtraukią, kokybišką mokymosi aplinką? |  |  |  |  |  |
| **2.1.3.** Ar aiškiai apibrėžtos visų suinteresuotųjų asmenų užduotys ir vaidmenys? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 2.2. Specialiųjų mokyklų pertvarkymas į išteklių centrus užtikrina *žinių mainus* tarp specialiojo ir bendrojo ugdymo sektorių specialistų

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **2.2.1.** Ar yra kokių nors priemonių, skatinančių pagalbą teikiančius specialistus dalytis savo žiniomis ir kompetencijomis bendrojo ugdymo įstaigose? |  |  |  |  |  |
| **2.2.2.** Ar yra kokių nors rodiklių, pagal kuriuos būtų galima įvertinti šio žinių ir kompetencijų perdavimo mastą? |  |  |  |  |  |
| **2.2.3.** Ar yra kokių nors finansavimo ir valdymo priemonių, leidžiančių užtikrinti aiškų visų suinteresuotųjų asmenų užduočių ir vaidmenų apibrėžimą? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 2.3. Profesionalų *teikiamos pagalbos tęstinumas* leidžia bendrojo ugdymo specialistams, šeimoms ir moksleiviams įgyti įtraukiųjų kompetencijų

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **2.3.1.** Ar yra kokių nors priemonių, leidžiančių užtikrinti pagalbos nepertraukiamumą? |  |  |  |  |  |
| **2.3.2.** Ar bendrojo ugdymo specialistams, šeimoms ir moksleiviams teikiamos pagalbos alternatyvos ir galimybės? |  |  |  |  |  |
| **2.3.3.** Ar yra kokių nors rodiklių, pagal kuriuos būtų galima įvertinti teikiamos nepertraukiamos pagalbos kokybę? |  |  |  |  |  |
| Kita *(nurodykite)* |  |  |  |  |  |

Trečiasis pagrindinis principas: tęstinio profesinio mokymosi apie įtrauktį teikimas

Politikos prioritetas ar strategija 3.1. Profesinio mokymosi galimybės skatina *bendrą visų besimokančiųjų supratimą* apie įtrauktį

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **3.1.1.** Ar pagrindinė įtraukties samprata ir principai yra įtraukti į tęstinio profesinio mokymosi galimybes? |  |  |  |  |  |
| **3.1.2.** Ar yra kokių nors priemonių, leidžiančių užtikrinti bendrus mokymus / kursus bendrojo ir specialiojo ugdymo sektorių specialistams? |  |  |  |  |  |
| **3.1.3.** Ar yra kokių nors priemonių, užtikrinančių, kad į profesinio mokymosi galimybes būtų įtrauktas specialistų, dirbančių su įvairiais besimokančiaisiais, indėlis ir patirtis? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 3.2. Bendrojo ir specialiojo ugdymo sektorių specialistai turi tinkamas *kompetencijas / įgūdžius, kvalifikaciją ir priemones*, kad galėtų dirbti su įvairiomis grupėmis

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **3.2.1.** Ar yra kokių nors priemonių, leidžiančių užtikrinti, kad į pradinio pedagoginio išsilavinimo programas būtų įtraukta įtraukiojo švietimo samprata ir principai? |  |  |  |  |  |
| **3.2.2.** Ar įtraukioji pedagogika įtraukta į pradedančiųjų ir patyrusių mokytojų, dirbančių tiek bendrojo, tiek specialiojo ugdymo sektoriuose, profesinį mokymąsi? |  |  |  |  |  |
| **3.2.3.** Ar yra kokių nors priemonių, leidžiančių užtikrinti mokymosi darbo vietoje galimybes visiems specialistams iš bendrojo ir specialiojo ugdymo sektorių? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 3.3. Mokytojų iš bendrojo ir specialiojo ugdymo sektorių profesinio mokymosi galimybių *susiejimas*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **3.3.1.** Ar yra kokių nors sistemų, kurios leistų specialistams bendradarbiauti? |  |  |  |  |  |
| **3.3.2.** Ar pagalbą teikiantys specialistai konsultuoja bendrojo ugdymo mokytojus, kaip dirbti su įvairiomis grupėmis, ir padeda jiems? |  |  |  |  |  |
| **3.3.3.** Ar yra kokių nors programų, padedančių užmegzti ryšius tarp pagalbą teikiančių specialistų ir bendrojo ugdymo mokytojų? |  |  |  |  |  |
| Kita *(nurodykite)* |  |  |  |  |  |

Ketvirtasis pagrindinis principas: parama įtraukios mokyklos lyderystei ir vadovavimui

Politikos prioritetas ar strategija 4.1. Mokyklų vadovai skatina *įtraukiąją viziją*, apimančią abipuses vertybes, bendrą kalbą ir supratimą bei holistinį požiūrį

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **4.1.1.** Ar teisinėje bazėje yra aiškus įtraukties apibrėžimas, kurį turi taikyti mokyklų vadovai? |  |  |  |  |  |
| **4.1.2.** Ar vadovų mokymas grindžiamas vieningos mokyklos požiūriu? |  |  |  |  |  |
| **4.1.3.** Ar bendrojo ugdymo mokyklų vadovai yra atsakingi už įvairovės valdymą (veikia kaip „įgyvendintojai“)? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 4.2. Bendrojo ir specialiojo ugdymo mokyklų lyderystės *gebėjimų ir pasitikėjimo* remiant įtraukųjį švietimą užtikrinimas

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **4.2.1.** Ar yra kokių nors sistemų, kurios leistų kurti įtraukiojo švietimo vadovavimo strategijas? |  |  |  |  |  |
| **4.2.2.** Ar yra kokių nors pagalbos sistemų, kad vadovų komandos jaustųsi užtikrintai įgyvendindamos įtraukųjį švietimą? |  |  |  |  |  |
| **4.2.3.** Ar vadovų komandos yra pakankamai savarankiškos, kad galėtų įgyvendinti įtraukųjį švietimą? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 4.3. Mokyklų lyderystė ir vadovavimas palaiko įtraukųjį švietimą *bendradarbiaujant*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **4.3.1.** Ar mokyklų lyderystė ir vadovavimas užtikrina veiksmingą įvairių specialistų komandų bendradarbiavimą? |  |  |  |  |  |
| **4.3.2.** Ar mokyklų lyderystė ir vadovavimas skatina specialistų žinių perdavimą bendrojo ugdymo mokytojams? |  |  |  |  |  |
| **4.3.3.** Ar mokyklų lyderystė ir vadovavimas skatina nuolatinį bendradarbiavimą ir bendravimą tarp mokyklų, bendruomenės tarnybų, mokymo paslaugų teikėjų ir kt.? |  |  |  |  |  |
| Kita *(nurodykite)* |  |  |  |  |  |

Penktasis pagrindinis principas: aktyvaus suinteresuotųjų asmenų dalyvavimo skatinimas

Politikos prioritetas ar strategija 5.1. Išsami nacionalinė politika ir strategijos, kurios buvo parengtos po *išsamių konsultacijų* su visais suinteresuotaisiais subjektais, turinčiais aiškią politinę viziją ir valią

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **5.1.1.** Ar nacionalinėje teisinėje bazėje numatytos priemonės / procesai, skatinantys suinteresuotųjų asmenų dalyvavimą? |  |  |  |  |  |
| **5.1.2.** Ar yra apibrėžti procesai, kuriais užtikrinamas vienodas suinteresuotųjų asmenų dalyvavimo ankstyvajame, pradiniame ir viduriniame ugdyme lygis? |  |  |  |  |  |
| **5.1.3.** Ar suinteresuotųjų asmenų dalyvavimas nuoseklus visuose regionuose / visose savivaldybėse? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 5.2. Politika užtikrina, kad besimokantieji ir jų šeimos būtų pagrindiniai veikėjai ir *pagrindiniai mokymosi bei mokymo proceso ištekliai*

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **5.2.1.** Ar bendrojo ir specialiojo ugdymo sektoriuose sudaromos vienodos dalyvavimo galimybės visoms šeimoms / besimokantiesiems (pvz., šeimos ir besimokantieji dalyvauja rengiant individualius ugdymo planus)? |  |  |  |  |  |
| **5.2.2.** Ar yra kokių nors dalyvavimo kanalų, sistemų ir (arba) įstaigų (pvz., mokinių ir mokyklų tarybų, šeimų / neįgaliųjų asociacijų), dalyvaujančių mokyklų veikloje? |  |  |  |  |  |
| **5.2.3.** Ar šeimos ir besimokantieji gali daryti įtaką sprendimams, susijusiems su mokymo ir mokymosi procesu? |  |  |  |  |  |
| Kita *(nurodykite)* |  |  |  |  |  |

Šeštasis pagrindinis principas: nuolatinės stebėsenos ir vertinimo skatinimas

Politikos prioritetas ar strategija 6.1. *Nacionaliniai kokybiško įtraukiojo švietimo rodikliai*, pagal kuriuos atsižvelgiama į vietos skirtumus, besimokančiųjų poreikių įvairovę ir pagalbą teikiančių specialistų vaidmenį

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **6.1.1.** Ar rodikliai atspindi bendrą supratimą apie kokybišką įtraukiąją praktiką tiek bendrojo, tiek specialiojo ugdymo sektoriuose? |  |  |  |  |  |
| **6.1.2.** Ar yra sisteminių priemonių, kurios leistų rinkti duomenis įtraukiojo švietimo tikslais? |  |  |  |  |  |
| **6.1.3.** Ar sprendimai grindžiami galiojančia duomenų rinkimo sistema, apimančia tiek bendrojo, tiek specialiojo ugdymo sektorius? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 6.2. *Bendradarbiavimo sistemos / procesai*, sukurti stebėsenai ir vertinimui

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **6.2.1.** Ar stebėsenos ir savęs vertinimo rodikliai kuriami bendradarbiaujant bendrojo ir specialiojo ugdymo sričių specialistams, kad būtų užtikrintas bendras supratimas ir išvengta pasipriešinimo? |  |  |  |  |  |
| **6.2.2.** Ar yra kokių nors iniciatyvų / programų, kurios padėtų gilinti pagrindinių suinteresuotųjų asmenų iš bendrojo ir specialiojo ugdymo sektorių žinias ir įgūdžius, susijusius su duomenų analize ir naudojimu? |  |  |  |  |  |
| **6.2.3.** Ar mokykla veiksmingai bendradarbiauja su ugdymo institucijomis ir universitetais duomenų stebėsenos ir naudojimo tikslais? |  |  |  |  |  |
| Kita *(nurodykite)* |  |  |  |  |  |

Politikos prioritetas ar strategija 6.3. *Išsami sistema, skirta stebėti*, kaip pagalbą teikiantys specialistai padeda bendrojo ugdymo sektoriaus specialistams įgyvendinti įtraukųjį švietimą (apimanti vidaus ir išorės vertinimo posistemes)

| **Pagrindinis veiksmas** | **0 – Dar ne** | **1 – Planuojama** | **2 – Įgyvendinta iš dalies** | **3 – Įgyvendinta** | **Pastabos** |
| --- | --- | --- | --- | --- | --- |
| **6.3.1.** Ar duomenų rinkimo sistema stebi, kaip pagalbą teikiantys specialistai padeda bendrojo ugdymo sektoriaus specialistams įgyvendinti įtraukųjį švietimą? |  |  |  |  |  |
| **6.3.2.** Ar stebėsenos ir vertinimo mechanizmai atspindi vieningos mokyklos požiūrį, pagal kurį daugiausia dėmesio skiriama mokymo ir mokymosi kliūtims ir veiksniams, palengvinantiems mokymą ir mokymąsi? |  |  |  |  |  |
| **6.3.3.** Ar privatumo, etikos ir rizikos mažinimo klausimai sprendžiami stebint bendrojo ir specialiojo ugdymo sektorių bendradarbiavimą? |  |  |  |  |  |
| Kita *(nurodykite)* |  |  |  |  |  |

1 priedas. Terminų žodynėlis

Šiame priede pateikiamos pagrindinių priemonės terminų apibrėžtys ir paaiškinimai. Jame pateikiami terminai iš Agentūros internetinio [žodynėlio](https://www.european-agency.org/resources/glossary), taip pat terminai, konkrečiai susiję su CROSP projektu.

**Finansavimas.** Išteklių paskirstymo mechanizmai (finansinių, žmogiškųjų, techninių ir kt.), kuriais skatinama įtrauktis.

**Gebėjimų stiprinimas.** Specialistų požiūrio, įgūdžių ir gebėjimų ugdymo ir stiprinimo procesai. Jis taip pat apima pagalbą ir išteklius, kurių reikia švietimo organizacijoms ir bendruomenėms, kad būtų sukurtos įtraukiajam švietimui būtinos darbo procedūros.

**Individualus ugdymo planas / programa (IEP).** „Rašytinis planas, kuriame nurodomas dabartinis mokinio pasiekimų lygis, tikslai ir uždaviniai, taip pat paslaugos ir terminai šiems tikslams ir uždaviniams pasiekti“ ([UNESCO, 2020](https://unesdoc.unesco.org/ark:/48223/pf0000373718), p. 420).

Rengiant individualius ugdymo planus gali dalyvauti tėvai, moksleivei ir kiti profesionalai / specialistai.

**Išteklių centras.** Išteklių centrai – tai pagrindiniai ugdymo centrai ir (arba) institucijos, kurių paskirtis – teikti įtrauktį skatinančią pagalbą ir konsultacijas. Išteklių centras – tai pertvarkyta specialioji mokykla, kuri dabar apibrėžiama kaip dinamiška, daugiafunkcė erdvė, kurioje sutelkti žmogiškieji ir materialieji ištekliai. Pertvarkai reikalingi suinteresuotieji asmenys iš specialiojo ugdymo įstaigų, kurie veiktų kaip konsultantai bendrojo ugdymo mokyklose, besidalijantys su jomis savo žiniomis ir sukaupta patirtimi. Tokiame išteklių centre sutelkiamos įtraukčiai reikalingos mokyklos žinios ir įgūdžiai, vertinant visų žinias ir patirtį.

**Įtraukusis švietimas** reikalauja realių pokyčių tiek ugdymo politikos, tiek praktikos lygmeniu. Besimokantieji atsiduria sistemos, kuri turi gebėti atpažinti, priimti ir reaguoti į besimokančiųjų įvairovę, centre. Įtraukiuoju švietimu siekiama laikytis veiksmingumo, lygybės ir teisingumo principų, kai įvairovė suvokiama kaip vertybė. Besimokantieji taip pat turi būti pasirengę įsitraukti į visuomenės gyvenimą, naudotis prasmingu pilietiškumu ir pripažinti žmogaus teisių, laisvės, tolerancijos ir nediskriminavimo vertybes.

**Įvairovė.** Daugialypė sąvoka, kurią gali sudaryti daugybė elementų ir skirtumų lygių, pavyzdžiui, amžius, etniškumas, klasė, lytis, fiziniai gebėjimai, rasė, seksualinė orientacija, religinis statusas, išsilavinimas, geografinė vieta, pajamos, vedybinė padėtis, šeiminė padėtis ir darbo patirtis.

**Kliūtys** (mokymosi). Kliūtis – tai „problema, taisyklė ar situacija, trukdanti kam nors ką nors daryti arba daranti ką nors neįmanomą“ ([„Oxford Learner's Dictionaries“](https://www.oxfordlearnersdictionaries.com/)).

Dažnai manoma, kad negalią lemia „neįgalumo kliūtys“. Šias kliūtis galima pašalinti sukūrus įgalinančią, neįgaliesiems pritaikytą aplinką.

Ugdymo procese ir mokymosi metu gali būti daug kliūčių ar aplinkybių, ribojančių visapusišką besimokančiųjų dalyvavimą. Dauguma besimokančiųjų turės įvairių reikalavimų (trumpalaikių ir ilgalaikių), į kuriuos gali tekti atsižvelgti, kad jie galėtų dalyvauti visose veiklose ir visapusiškai pasinaudoti siūlomomis galimybėmis.

Visapusiškam ir aktyviam dalyvavimui įtakos gali turėti neigiamas požiūris ir deficitinis mąstymas, fizinės kliūtys, prastos galimybės naudotis komunikacijos priemonėmis ir tinkama informacija neįgaliesiems pritaikytais formatais arba pasitikėjimo savimi ir (arba) įgūdžių, kurie reikalingi norint dalyvauti, trūkumas ([Europos agentūra, be datos](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

**Kokybės užtikrinimas.** „Prekių gamybos ar paslaugų teikimo valdymo praktika, siekiant užtikrinti jų aukštą kokybę“ ([„Oxford Learner's Dictionaries“](https://www.oxfordlearnersdictionaries.com/)).

Kokybės užtikrinimas – tai „politika, procedūros ir praktika, skirtos įtraukiojo švietimo kokybei pasiekti, palaikyti ir gerinti“. Jis taip pat apima tai, „kaip švietimo organizacijos atsiskaito už savo veiklą, prisiima atsakomybę ir atvirai bei skaidriai dalijasi informacija apie savo veiklos rezultatus“ ([Europos agentūra, 2018](https://www.european-agency.org/sites/default/files/analysis_framework_for_mapping_inclusive_education_policies.pdf), p. 17).

**Nepertraukiama pagalba.** Nepertraukiama pagalba ir paslaugos atitinka visus papildomus poreikius, su kuriais susiduriama kiekvienoje mokykloje. Tai apima tiek minimalią pagalbą bendrojo ugdymo klasėse, tiek papildomos mokymosi pagalbos programas mokykloje. Kai reikia, ji taip pat apima specialiųjų pedagogų ir išorės pagalbinių darbuotojų pagalbą. Pagalbos nepertraukiamumas užtikrina nuoseklų perėjimą ugdymo sistemų viduje ir nuo ugdymo sistemų prie praktinio darbo. Ji taip pat užtikrina įvairių dalyvaujančių suinteresuotųjų asmenų bendradarbiavimą.

**Pagalbą teikiantys specialistai.** Terminas „teikimas“ apima visas pagalbos formas, galinčias padėti mokiniams, kuriems reikalinga papildoma mokymosi pagalba, dalyvauti ugdymo procese: mokymo programą, vertinimo procedūras, pedagogikos formas, organizavimą ir valdymą bei išteklius. Terminas „pagalbą teikiantys specialistai“ apima įvairių rūšių specializuotas paslaugas, o ypač:

* mokykloje teikiamą pagalbą mokiniams, kurie mokosi bendrojo ugdymo klasėse arba iš dalies ne bendrojo ugdymo klasėse (specialiosios klasės, skyriai, programos, įtraukties klasės ir lygiagreti pagalba, t. y. specializuoto personalo teikiama individuali pagalba);
* mokykloms teikiamos išorinės paslaugos, kuriomis siekiama įgalinti mokyklas veikti įtraukiai (išteklių centrai, specialiųjų mokyklų tinklai, bendrojo ugdymo ir specialiųjų mokyklų tinklai);
* mokykloms teikiamos išorinės paslaugos, kai teikiama individualizuota pagalba moksleiviams, kurie mokosi bendrojo ugdymo mokyklose (kineziterapeutai, logopedai), padedant švietimo, sveikatos arba socialinės rūpybos institucijoms;
* išorinės paslaugos besimokantiesiems (pvz., specialiosios mokyklos, skirtos moksleiviams, kuriems reikalinga intensyvi pagalba), kuriomis rūpinasi švietimo, sveikatos arba socialinės rūpybos institucijos.

**Profesinis mokymasis** – tai bet kokia ugdymo srities specialistų vykdoma veikla, kuria siekiama skatinti jų mąstymą, gilinti profesines žinias bei tobulinti praktiką, užtikrinant, kad ji būtų pagrįsta įrodymais ir naujausia. Profesinis mokymasis apima veiklą, kuri vyksta visos asmens profesinės karjeros metu.

**Profesionali besimokanti bendruomenė (PLC).** Profesionali besimokanti bendruomenė – tai švietimo srityje dirbančių suinteresuotųjų asmenų bendradarbiavimas, „apimant ... mokyklų ir bendruomenių darbuotojus, taip pat tyrėjus, vietos lyderius ir politikos formuotojus“ ([Europos agentūra, 2015](https://www.european-agency.org/sites/default/files/Raising%20Achievement%20Conceptual%20Framework.pdf), p. 7).

Profesionalių besimokančių bendruomenių pagrindiniai tikslai gali būti du:

(1) tobulinti pedagogų įgūdžius ir žinias per bendras studijas, keitimąsi patirtimi ir profesinį dialogą bei (2) gerinti mokinių mokymosi siekius, pasiekimus ir laimėjimus stiprinant lyderystę ir mokymą. Profesionalios besimokančios bendruomenės dažnai veikia kaip tam tikra [*veiksmo tyrimų*](https://www.edglossary.org/action-research/) forma, t. y., kaip būdas nuolat kelti klausimus, iš naujo vertinti, tikslinti ir gerinti mokymo strategijas bei žinias ([„Great Schools Partnership“, 2014](https://www.edglossary.org/professional-learning-community/)).

**Rodikliai.** Įrodymais pagrįstos priemonės (kokybinės ir kiekybinės), leidžiančios stebėti įtraukiojo švietimo kokybę ir įgyvendinimą.

**Specialistai.** Kvalifikuotas personalas, dirbantis mokinių, kuriems reikalinga papildoma mokymosi pagalba, identifikavimo / vertinimo, ugdymo ir veiksmingos priežiūros srityje. Tai gali būti: specialiojo ugdymo koordinatoriai, specialieji pedagogai (specialiojo ugdymo mokytojai), mokymosi pagalbininkai (mokytojų padėjėjai), švietimo psichologai, ergoterapeutai, logopedai ir kalbos terapeutai (kalbos patologai), mokyklos padėjėjai (slaugai / padėjėjai), socialiniai darbuotojai ir kt.

**Suinteresuotasis asmuo.** Tai – politikos formuotojai, ugdymo specialistai, mokyklų vadovai, besimokantieji / bendraamžiai, šeimos ir bendruomenės nariai.

**Universalumo požiūris.** Mokymosi universalumas (UDL) – tai požiūris, atsižvelgiantis į besimokančiųjų poreikių įvairovę, siūlant lanksčius tikslus, būdus, medžiagą ir vertinimo procesus, padedančius pedagogams tenkinti įvairius poreikius. Mokymo programos, sukurtos taikant UDL, nuo pat pradžių kuriamos taip, kad atitiktų visų besimokančiųjų poreikius. UDL sistema apima lankstų mokymosi situacijų kūrimą su pritaikomomis galimybėmis, kurios leidžia visiems besimokantiesiems daryti pažangą nuo savo individualių pradinių taškų (žr. [Specialiųjų taikomųjų technologijų centras, data nepateikta](http://www.udlcenter.org/aboutudl)).

**Valdymas.** Sistemos ir procesai, skirti užtikrinti švietimo sistemos atskaitomybę, skaidrumą ir jautrumą. Tai gali būti, pavyzdžiui, tinklų kūrimas mokyklose ir už jų ribų, stebėsenos ir atskaitomybės mechanizmai, vertinimo metodai (pedagoginis ir diagnostinis vertinimo modelis) ir kt.

**Vieningos mokyklos požiūris.** Jis apima visus mokyklos bendruomenės narius (t. y. besimokančiuosius, darbuotojus, šeimas ir globėjus, bendruomenės narius) ir siekia įtraukti visas mokyklos gyvenimo sritis. Jis pripažįsta, kad tikrasis mokymasis vyksta tiek per „formaliąją“ mokymo programą, tiek per „paslėptą“ mokymo programą ir besimokančiųjų gyvenimo mokykloje ir bendruomenėje patirtį.

2 priedas. Priemonės struktūra

Remiantis CROSP darbo informacija, į šią priemonę įtraukti pagrindiniai principai, politikos prioritetai ir strategijos, taip pat pagrindiniai veiksmai, padedantys keisti pagalbą teikiančių specialistų vaidmenį. Priemonė paremta ankstesniais tyrimais, taip pat ankstesne Agentūros veikla, rodančia svarbius švietimo sistemų pertvarkos veiksnius ir mechanizmus.

Pagrindiniai principai

Pagrindiniai principai yra bendrieji principai, kuriais grindžiamas politikos ir strategijų įgyvendinimas ir suinteresuotųjų asmenų gebėjimas įgyvendinti įtraukųjį švietimą kasdienybėje.

Jas galima suprasti kaip **skėtines temas,** glaudžiai susijusias su kintančiu pagalbą teikiančių specialistų vaidmeniu. Jie suteikia suinteresuotiesiems asmenims iš bendrojo ir specialiojo ugdymo sektorių bendrą viziją apie pagalbą teikiančių specialistų vaidmenį, ir taip remia jų bendradarbiavimą. Jie dera ir pateikia papildomų įrodymų naujausiems Agentūros [*raktiniams principams*](https://www.european-agency.org/resources/publications/key-principles-supporting-policy-development-implementation) (Europos agentūra, 2021), kuriais remiamas įtraukus politikos plėtojimas ir praktika.

Teminių seminarų metu buvo nustatyti šeši vienas kitą papildantys pagrindiniai principai.

Pirmasis pagrindinis principas: bendrojo įsipareigojimo siekti įtraukiojo švietimo plėtojimas

Visi suinteresuotieji asmenys turėtų plėtoti bendras vertybes ir bendrą įsipareigojimą visiems besimokantiesiems suteikti aukštos kokybės mokymosi galimybes bendrojo ugdymo įstaigose. Specializuota pagalba besimokantiesiems, kuriems reikia paramos, turėtų būti grindžiama sociopedagoginiu, o ne medicininiu požiūriu.

Antrasis pagrindinis principas: keitimosi žiniomis ir įtraukių kompetencijų įgijimo skatinimas bendradarbiaujant ir kuriant tinklus

Sprendimo teisę turintys asmenys ir švietimo specialistai tiek iš bendrojo, tiek iš specialiojo ugdymo sektorių turėtų keistis žiniomis bendradarbiaudamos visais švietimo lygmenimis, taip pat vietos, regioniniu ir (arba) nacionaliniu lygmenimis.

Trečiasis pagrindinis principas: tęstinio profesinio mokymosi apie įtrauktį teikimas

Tęstinio mokymosi galimybės turėtų būti suteikiamos visiems darbuotojams iš specialiojo ir bendrojo ugdymo įstaigų, įskaitant tuos, kurie turi vadovaujamas pareigas (t. y. siekia įdiegti įtraukius įgūdžius ir kompetencijas).

Ketvirtasis pagrindinis principas: parama įtraukios mokyklos lyderystei ir vadovavimui

Universalumo požiūris į mokymą ir mokymąsi turėtų veikti kaip išteklius ir paremti specialistų, atliekančių vadovaujančias pareigas tiek bendrojo, tiek specialiojo ugdymo sektoriuose, darbą.

Penktasis pagrindinis principas: aktyvaus suinteresuotųjų asmenų dalyvavimo skatinimas

Reikia remti šeimas, besimokančiuosius ir kitus bendruomenės suinteresuotuosius asmenis, kad jie galėtų aktyviai dalyvauti mokymosi ir mokymo procese.

Šeštasis pagrindinis principas: nuolatinės stebėsenos ir vertinimo skatinimas

Visi darbuotojai iš specialiojo ir bendrojo ugdymo įstaigų turėtų siekti, kad visa mokykla laikytųsi požiūrio, pagal kurį daugiausia dėmesio būtų skiriama mokymo ir mokymosi kliūtims ir veiksniams, palengvinantiems mokymą ir mokymąsi.

Politikos prioritetai ir strategijos

Kiekvienas pagrindinis principas yra susijęs su politikos prioritetais ir strategijomis, kuriuos šalys per seminarus ir rašytiniuose dokumentuose įvardijo kaip veiksmingas praktikas.

Politikos prioritetai ir strategijos yra susiję su ilgalaikiais politikos tikslais, kurių reikia siekti keičiantis pagalbą teikiančių specialistų vaidmeniui, ir su priemonėmis šiems tikslams pasiekti.

Kiekvienas pagrindinis principas apima kai kuriuos pagrindinius politikos prioritetus ir strategijas, remiančias pagalbą teikiančių specialistų vaidmens kaitą, ir taip pat vienas kitą papildo. Valstybių manymu, šie politikos prioritetai ir strategijos yra labai svarbios siekiant įgyvendinti pagrindiniuose principuose išreikštas vertybes.

Priemonės struktūrą sudaro 17 politikos prioritetų ir strategijų.

Pagrindiniai veiksmai

Kiekvienas politikos prioritetas ir strategija suskirstomi į pagrindinius veiksmus kaip veiksmingosusijusios politikos irstrategijųįgyvendinimo pavyzdžius. Jie apima finansavimo, valdymo, gebėjimų stiprinimo ir kokybės užtikrinimo klausimus, sudarančius sąlygas suinteresuotiesiems asmenims įgyvendinti juose nurodytą politiką irstrategijas.

Kiekvieną politikos prioritetą ir strategiją sudaro keli pagrindiniai veiksmai, kurie vienas kitą papildo, sprendžiant:

* ką reikėtų daryti;
* kaip tai turėtų būti daroma;
* kaip patikrinti efektyvumą.

Dabartinę priemonės struktūrą sudaro:

* 6 pagrindiniai principai;
* 17 politikos prioritetų ir strategijų;
* 51 pagrindinis veiksmas.

Kaip parodyta 1 paveikslėlyje, kiekvienas pagrindinis principas yra susijęs su keliais politikos prioritetais ir strategijomis, taip pat su keliais pagrindiniais veiksmais, kurie turėtų būti vertinami holistiškai.

Struktūrinė schema, kurioje parodyta, kaip kiekvienas pagrindinis principas (1 lygmuo) lemia politikos prioritetus ir strategijas (2 lygmuo), o tai savo ruožtu lemia pagrindinius veiksmus (3 lygmuo).

**Antrasis pagrindinis veiksmas („kaip“)**

**(veiksmai, kurių imtasi ir kurie yra įvertinti)**

**Antrasis pagrindinis veiksmas („kaip“)**

**(veiksmai, kurių imtasi ir kurie yra įvertinti)**

**Pirmasis pagrindinis veiksmas („kaip“)**

**(veiksmai, kurių imtasi ir kurie yra įvertinti)**

**Pirmasis pagrindinis veiksmas („kaip“)**

**(veiksmai, kurių imtasi ir kurie yra įvertinti)**

**Antrasis politikos prioritetas ir strategija („kas“)**

**Pirmasis politikos prioritetas ir strategija („kas“)**

**Pirmasis pagrindinis principas**

**(„kodėl“)**

1 pav. Ryšys tarp pagrindinių principų, politikos prioritetų ar strategijų ir pagrindinių veiksmų

3 priedas. Savikontrolės priemonės patvirtinimas nacionaliniu lygmeniu

Savikontrolės priemonė yra atvirojo kodo dokumentas. Naudotojai gali jį išversti ir pritaikyti savo šalies kontekstui.

**Pirmasis žingsnis**, norint pritaikyti priemonę – patvirtinimo procesas. Tai reiškia, kad reikia nustatyti atitinkamus pagrindinius dalyvius iš įvairių, skirtingoms situacijoms atstovaujančių suinteresuotųjų asmenų grupių.

Tarp pagrindinių atrinktų dalyvių gali būti:

* nacionalinio, regioninio ir vietos lygmens sprendimo teisę turintys asmenys iš švietimo arba susijusių sektorių (pvz., sveikatos ir gerovės);
* mokyklų vadovai ir lyderystės komandos, taip pat specialistai iš bendrojo ir specialiojo ugdymo sektorių (įskaitant pagalbinį personalą ir specialistus);
* šeimos, jaunimo ir bendruomenės organizacijų atstovai, administratoriai, taip pat išrinkti pareigūnai, pavyzdžiui, mokyklų tarybų nariai, miesto tarybos nariai ir valstybės atstovai.

Pirmiau pateiktas sąrašas yra **orientacinis**, nes suinteresuotųjų asmenų grupės skirtingose šalyse gali skirtis.

**Antrasis žingsnis** – pakviesti atrinktus suinteresuotuosius asmenis patvirtinti priemonę. Tam gali būti rengiami seminarai, kviečiamos tikslinės grupės ir (arba) organizuojami individualūs / grupiniai pokalbiai, siekiant išsiaiškinti priemonės kultūrinį tinkamumą ir naudingumą.

Patvirtinimo proceso metu dalyvių gali būti paprašyta atsakyti į toliau pateiktus klausimus.

* Ar aiški priemonės paskirtis ir sąvokos?
* Ar lengva naudotis priemone?
* Kiek ji jums reikšminga / aktuali?
* Kiek ji galėtų padėti diskusijoms apie įtraukųjį švietimą?

Atsakymais į šiuos klausimus siekiama nustatyti, kokius pritaikymus reikia atlikti, kad priemonė atitiktų šalies kontekstą. Tai gali būti:

* sprendimas naudoti visą priemonę arba jos dalis (t. y. sutelkti dėmesį į konkrečius principus ir (arba) klausimus), atsižvelgiant į nacionalinius prioritetus;
* konkretaus grįžtamojo ryšio apie priemonės elementus teikimas (t. y., kalbos ir sąvokų peržiūra bei pritaikymas šalies kontekstui, formuluočių keitimas, klausimų papildymas / išbraukimas ir t. t.);
* sprendimas dėl savikontrolės priemonės naudojimo šalyje proceso.

Naudota literatūra

Centre for Applied Special Technology, data nepateikta. *About Universal Design for Learning [Apie mokymosi universalumą]*.   
[www.cast.org/impact/universal-design-for-learning-udl](http://www.cast.org/impact/universal-design-for-learning-udl) (paskutinį kartą prisijungta 2022 m. rugsėjo mėn.)

Europos specialiojo ir inkliuzinio ugdymo plėtros agentūra, 2015. *Raising the Achievement of All Learners in Inclusive Education. Project Conceptual Framework and Terminology. [Visų įtraukiojo ugdymo mokinių pasiekimų gerinimas. Projekto koncepcija ir terminologija].* (red. V. Donnelly, P. Skoglund ir H. Weber). Odensė, Danija. [www.european-agency.org/sites/default/files/Raising Achievement Conceptual Framework.pdf](https://www.european-agency.org/sites/default/files/Raising%20Achievement%20Conceptual%20Framework.pdf) (paskutinį kartą prisijungta 2022 m. rugsėjo mėn.)

Europos specialiojo ir inkliuzinio ugdymo plėtros agentūra, 2018. *Analysis Framework for Mapping Inclusive Education Policies [Įtraukiojo švietimo politikos žymėjimo žemėlapyje analizės gairės].* (red. V. Soriano, A. Watkins, M. Kyriazopoulou, V. Donnelly, A. Kefallinou, S. Ebersold ir G. Squires). Odensė, Danija.   
[www.european-agency.org/resources/publications/analysis-framework-mapping-inclusive-education-policies](http://www.european-agency.org/resources/publications/analysis-framework-mapping-inclusive-education-policies) (paskutinį kartą prisijungta 2022 m. rugsėjo mėn.)

Europos specialiojo ir inkliuzinio ugdymo plėtros agentūra, 2021. *Raktiniai principai – parama kuriant ir įgyvendinant įtraukiojo ugdymo politiką.* (red. V. J. Donnelly ir A. Watkins). Odensė, Danija. [www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (paskutinį kartą prisijungta 2022 m. rugsėjo mėn.)

Europos specialiojo ir inkliuzinio ugdymo plėtros agentūra, 2022. *Changing Role of Specialist Provision in Supporting Inclusive Education: Final Synthesis Report [Kintantis specialistų vaidmuo, palaikant įtraukųjį švietimą: Galutinė suvestinė ataskaita]*. (red. A. Kefallinou, M. Kyriazopoulou, S. Ebersold, P. Skoglund, E. Rebollo Píriz ir M. Lučić Wichmann). Odensė, Danija

Europos specialiojo ir inkliuzinio ugdymo plėtros agentūra, data nepateikta. *Increasing Inclusive Capability [Įtraukiojo gebėjimo didinimas]*.   
[www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be) (paskutinį kartą prisijungta 2022 m. rugsėjo mėn.)

Great Schools Partnership, 2014. „Professional learning community“ [„Profesionali besimokanti bendruomenė“], *Glossary of Education Reform*. [www.edglossary.org/professional-learning-community](https://www.edglossary.org/professional-learning-community/) (paskutinį kartą prisijungta 2022 m. rugsėjo mėn.)

„Oxford Learner’s Dictionaries“. [www.oxfordlearnersdictionaries.com](https://www.oxfordlearnersdictionaries.com/) (paskutinį kartą prisijungta 2022 m. rugsėjo mėn.)

UNESCO, 2020. *2020 m. pasaulio švietimo stebėsenos ataskaita: įtrauktis ir ugdymas: „visi“ reiškia visus.* Paryžius: UNESCO. [en.unesco.org/gem-report/report/2020/inclusion](https://en.unesco.org/gem-report/report/2020/inclusion) (paskutinį kartą prisijungta 2022 m. rugsėjo mėn.)